చెన్నై: తమిళనాడు రాష్ట్ర రాజకీయాలు కీలక మలుపులు తిరుగుతున్నాయి. అక్కడ పరిస్థితులను గమనిస్తుంటే రాజకీయ సమీకరణాలను అంచనా వేయడం రాజకీయాల్లో తలపండిన వారికి కూడా సాధ్యం కావడం లేదు. క్యాంపు రాజకీయాలు జోరుగా సాగుతున్నాయి. అయితే శశికళ, పన్నీరు సెల్వం మధ్య జరుగుతున్న ఈ వ్యవహారంలో ఎవరి వైపు ఎంత మంది ఎమ్మెల్యేలున్నారనే విషయంపై ఇప్పటి వరకూ స్పష్టమైన సమాచారం లేదు. ఎమ్మెల్యేలు శశికళ వైపే ఉన్నారని మొదట అందరూ భావించినా పరిస్థితులు పూర్తిగా మారిపోయాయి. దాదాపు 50 మంది ఎమ్మెల్యేల దాకా పన్నీర్ పంచన చేరేందుకు సిద్ధంగా ఉన్నట్లు తెలుస్తోంది. ఇదిలా ఉంటే, కాసేపట్లో గవర్నర్ విద్యాసాగర్రావు చెన్నై రానున్నారు. ఆయనకు విమానాశ్రయంలో స్వాగతం పలికేందుకు పన్నీరు సెల్వం వెళ్లాలని భావిస్తున్నారు. సాయంత్రం 5 గంటలకు పన్నీర్ సెల్వంకు గవర్నర్ అపాయింట్మెంట్ ఇచ్చారు. రాత్రి 7.30 నిమిషాలకు శశికళకు గవర్నర్ అపాయింట్మెంట్ ఖరారు చేశారు. దీంతో ఇన్ని రోజుల నుంచి ఆధిపత్యం కోసం సాగిన ఈ పోరులో గవర్నర్ జోక్యంతో ఈ రాత్రికి ఒక స్పష్టత రానుంది.
chennai: tamilanadu rashtra rajakeeyaalu keelaka malupulu tirugutunnaayi. akkada paristhitulanu gamanistunte rajakeeya sameekaranaalanu anchana veyadam rajakeeyaallo talapandina vaariki kuudaa saadhyam kaavadam ledu. kyaampu rajakeeyaalu jorugaa saagutunnaayi. ayithe sasikala, panneeru selvam madhya jarugutunna ee vyavahaaramlo evari vaipu entha mandi emmelyelunnarane vishayampai ippati varakuu spashtamaina samacharam ledu. emmelyelu sasikala vaipe unnaarani modata andaruu bhavinchina paristhitulu puurtigaa maripoyayi. daadaapu 50 mandi emmelyela daka pannir panchana cherenduku siddamgaa unnatlu telustondi. idila unte, kasepatlo gavarnar vidyaasaagarraavu chennai raanunnaaru. aayanaku vimaanaasrayamlo swaagatam palikenduku panneeru selvam vellaalani bhaavistunnaaru. saayantram 5 gantalaku pannir selvanku gavarnar apointment icharu. raatri 7.30 nimishaalaku sasikalaku gavarnar apointment khararu chesaru. deentho inni rojula nunchi aadhipatyam kosam saagina ee porulo gavarnar jokyamtho ee raatriki oka spashtata ranundi.